Õigesti valitud riiulisüsteemide ja sobivate tõstukite komplekslahenduse kaudu saab ladudes suurendada ruumikasutuse efektiivsust. Tavaline kaubaaluse riiul on levinuim ja odavaim viis kaupa ladustada. Kui soovitakse suurendada kaubaaluste hulka olemasolevas ruumis, saab seda teha kas staatiliste või dünaamiliste süsteemide kaasabil. Staatilises süsteemis seisavad kaubad ja riiulid kindlalt põrandal paigal ning kaup liigub tõstukite abil.. Dünaamiliste süsteemide  abil kaotatakse riiulitevahelised koridorid ja pannakse kaubad liikuma tõstukini või komplekteerijani. Selle tulemusena mahutatakse sama hulk kaupa 2 korda väiksemal pinnal ning kauba kättesaamiseks raisatakse kuni 80% vähem aega.